Pseudoxyporus

Pseudoxyporus er en slekt av biller som hører til den store familien kortvinger (Staphylinidae). Det er bare funnet én art, Oxyporus rufus, i Norge. De kan lett kjennes på relativt stor størrelse, gilde farger i rødt, gult og svart og stort hode med svært store kjever (mandibler).

Utseende 
Middels store (7 – 12 mm), brokete fargede biller. Kroppen er blank og tilsynelatende hårløs. Hodet er stort, minst så bredt som brystskjoldet (pronotum) og omtrent så langt som bredt. Fasettøynene er ganske små og sitter i hodets forhjørner. Antennene er korte og fortykkede mot spissen. Kjevene (mandiblene) er sigdformede og svært lange, ofte lengre enn resten av hodet. Labialpalpene (det innerste paret av munnfølere) er uvanlig lange og det ytterste leddet er fiskespord-formet. Brystskjoldet (pronotum) er nokså lite, bredere enn langt, som oftest rødt på farge, blankt og glatt. Dekkvingene er ganske korte, med et par punktrekker, farget i rødt, gult og svart. Bakkroppen er gjerne rød med svart spiss. Beina er temmelig korte, tynne, leggene (tibiae) er litt krumme. Bilde kan finnes på:

Levevis 
Disse billene lever på ulike slags sopp, blant annet rørsopper og fluesopper. De graver tunneler i soppen og spiser insektlarver, men trolig også selve soppen. Larvene er soppspisere. Disse flotte billene er dessverre ikke vanlige i Norge.

Systematisk inndeling  
Slekten har oftest vært plassert som en underslekt av Oxyporus.
 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien praktkortvinger, Oxyporinae
 Slekten Pseudoxyporus Nakane & Sawada, 1956
 Pseudoxyporus angusticeps (Bernhauer, 1938)
 Pseudoxyporus biguttatus (Sharp, 1889)
 Pseudoxyporus cyanipennis (Kirshenblat, 1938)
 Pseudoxyporus dybowskii (Solsky, 1871)
 Pseudoxyporus gnatho (Sharp, 1889)
 Pseudoxyporus heminigritus (Zheng & Song, 2010)
 Pseudoxyporus hoplites (Sharp, 1889)
 Pseudoxyporus humeralis (Sharp, 1889)
 Pseudoxyporus jiulongis (Zheng & Song, 2010)
 Pseudoxyporus lateralis (Gravenhorst, 1802)
 Pseudoxyporus longipes (Sharp, 1889)
 Pseudoxyporus masatoi Ito, 1999
 Pseudoxyporus melanocephalus (Kirshenblat, 1938)
 Pseudoxyporus occipitalis (Fauvel, 1874)
 Pseudoxyporus parajiulongis (Zheng & Song, 2010)
 Pseudoxyporus pulchellus (Huang, Zhao & Li, 2006)
 Pseudoxyporus sakagutii Nakane & Sawada, 1956
 Pseudoxyporus tessellatus (Makranczy, 2012)
 Pseudoxyporus xiaoae (Zheng & Song, 2010)

Referanser

Eksterne lenker 
 

Praktkortvinger
Biller formelt beskrevet i 1956
Dyr formelt beskrevet av Takehiko Nakane
Dyr formelt beskrevet av Kohei Sawada